①大乘起信論別記本

海東沙門  元曉撰

將釋此論略有二門  一者述論大意  二

卽依文消息

言大意者  然夫佛道之爲道也  簫焉空

寂  堪爾□玄  玄之又玄之  ②出萬像之

表  寂之又寂之  猶在百家之談  非像

表也  五眼不能見其軀  在言裏也  四

辯不能談其狀  欲言大矣  入無內而莫

遺  欲言微矣  苞無外而有余  將謂有

耶  一如③由之而空  將謂無耶  萬物用

之而生  不知何以言之  强爲道  其體也

曠兮  其若大虛而無私焉  蕩兮  其若巨

海而有至公焉  有至公故  動靜隨成

無其私故  染淨斯融  染淨融故  眞俗

平等  動靜成故  昇降參差  昇降差故

感應路通  眞俗等故  思議路絶  思議

絶故  體之者乘影響而無方  感應通故

祈之者  超名相而有歸  所垂影響  非

----------------------

①(底本)新修大藏經  第四十四卷(萬治二年刊宗敎

大學藏本).  ②□□出□上疑脫□□豈□(編者) ③□□由□疑

□□用□(편자).

一 -- 六七七

形非說  旣超名相  何超何歸  是謂無

理之至理  不然之大然也

自非杜口開士目擊丈夫  誰能論大乘

於無乘  起深信於無信者哉  所以馬鳴

菩薩  無緣大悲  傷彼無明妄風動心海

而易無  愍此本覺眞性睡長夢而難悟

同體智力  堪造此論  贊述如來深經奧

義  欲使爲學者  暫開一軸遍□三藏之

①指  爲道者永息萬境  遂還一心之源

其爲論也  無所不立  無所不破  如中

觀論十二門論等  遍破諸執  亦破於破

而不還許能破所破  是謂往而不遍論

也  其瑜伽論攝大乘等  通立深淺  判

於法門  而不融遣自所立法  是謂與而

不奪論也  今此論者  旣智旣仁  亦玄

亦②傳  無不立而自遣  無不破而還許

而還許者  顯彼往者往極而遍立  而自

遣者  明此與者窮與而奪  是謂諸論之

祖宗  群諍之評主也  所述雖廣  可略

而言  開二門於一心  □摩羅百八之廣

誥  示性淨於相染  普綜踰□十五之幽

致  至如鵠林一味之宗  鷲山無二之趣

金鼓同性三身之極果  花嚴瓔珞四階

之深因  大品大集曠蕩之至道  日藏月

藏秘密之玄門  凡此等輩衆典肝心一

以貫之者  其唯此論乎  故下文云  爲

欲總攝如來廣大深法無邊義故  應說

此論  然以此論  言邇理遐  文少義多

從來釋者  □得其宗  良③以各守所習

而牽文  不能虛懷而尋旨  由是不近論

主之意  或望源而述流  或把葉而云幹

或割領而補袖  或折④杖而帶根  今直

依此論文屬當所述經本  略擧綱領  爲

自而記耳  不敢望宣通世  述大意竟

第二消文者  初歸敬偈及因緣分  文相

可知  立義分中立二章門  謂法與義

法者是大乘之法體  義者是大乘之名

義  初立法者  起下釋中  初釋立法之

文  後立義者  起下復次眞如自體相者

以下  釋立義文也  初立法中  亦有二

立  一就體總立  起下釋中  初總釋文

二約門別立  起下言眞如者以下別釋

之文初中

言法者謂衆生心者  自體名法  今大乘

中  一切諸法  皆無自體  ⑤□用一心

爲其自體  故言法者謂衆生心  言是心

卽攝一切法者  顯大乘法異小乘法  良

由是心通攝諸⑥心  言是心卽攝一切法

者  顯大法自體  唯是一心  不同小乘

一切諸法  各有自體皆得作法  故說一

心爲大乘法  所以依此心法  顯大乘義

何以故下  約門別立  此文望上釋總義

望下立別門也  心法是一  大乘義多

以何義故  直依是心  顯大乘義  言何

以故下  解意云  心法雖一  而有二門

眞如門中  有大乘體  生滅門中  亦有

相用  大乘義雖多  莫過體相用  故依

一心顯大乘義

言是心眞如者  總擧眞如門  卽起下卽

是一法界以下文  言相者眞如相  起

下復次眞如者依言說  有二種以下文

言是心生滅者  總擧生滅門  起下依如

來藏故有生滅心以下文  言因緣者  是

生滅因緣  起下復次生滅因緣以下文

言相者  是生滅相  起下復次生滅相者

以下文  言能示大乘自體者  是生滅門

內之本覺  本覺卽是生滅之因  是故示

於生滅門也  眞如門中  直云大乘體

生滅門中  乃云自體  不無所以  至下

---------------------

①□□指□疑□□旨□(編者).②□□傳□疑□□博□(編者).③□□以□疑

□□由□(編者).④□□杖□疑□□枝□(編者).⑤□□□□疑□□唯□(編者).

⑥□□心□疑□□法□(編者)

一 -- 六七八

釋中  其義自顯也  言相用者  含有二

義  一者能示如來藏中無量性德相  故

名爲相  亦示如來藏不思議業用  故名

爲用  卽是相大用大義也  二者眞如所

作染相名相  眞如所起淨用名用  如下

文云  眞如淨法  實無於染  但以無明

而熏習故  卽有染相  無明染法  本無

淨用  但以眞如  而熏習故  則有淨用

所言義者已下  第二立義章門  此中

亦二  一顯大義  二明乘義  此二起下

釋中二文  至彼屬當也

顯示正義中  大分有二  一正釋上名義

分  二復次從生滅門以下  略明尋參入

理之方  正釋之中  依上有二  初釋法

章門  二復次眞如自體已下  釋義章門

初釋法中亦二  一者總釋  釋上總立

二者別解  解上別立

言依一心法有二種門者  如經本言  寂

滅者名爲一心  一心者名如來藏  此言

心眞如門者  卽釋經本寂滅者名爲一

心也  言心生滅門者  是釋經本一心者

名如來藏  是義云何  以一切諸法  無

生無滅  本來寂靜  唯是一切  如是一

心  是名爲心眞如門  故言寂滅者  名

爲一心  又此一心體是本覺  而隨無明

動作生滅  故於此門  如來之性  隱而

不顯  名如來藏  如經云  如來藏是善

不善因  能①通興造一切趣生  譬如伎

兒②反現諸趣  如是等義  是生滅門  故

言一心者名如來藏  是顯一心之生滅

門  如下文云  心生滅者  依如來藏故

有生滅心  乃至此識  有二種義  一者

本覺  二者不覺  故知非但取生滅心爲

生滅門  通取生滅自體生滅相  皆爲生

滅相  皆爲生滅門內義也  以生滅因及

生滅緣與生滅相  爲生滅門故  二門義

如是  所言一心者  染淨諸法  其性無

二  眞妄二門  不得有異  故名爲一  此

無二處  諸法中實  體異虛空  性自神

解  故名爲心  然旣無其二  何得有一

一無所有  將誰曰心  如是道理  離言

絶慮  不知何③以  自云强爲一心也

言是二種門皆各總攝一切法者  釋上

立中  是心則攝世出世法  言以此二門

不相離故者  是釋二門各總攝義  何者

眞如門  是諸法通相  通相外無別諸法

諸法皆爲通相所攝  如微塵是④法器通

⑤諸相  ⑥諸相外無別瓦器  瓦器皆爲微

塵所攝  眞如門亦如是  生滅門者  卽

此眞如  是善不善因與緣和合  ⑦反作

諸法  雖實* 反作諸法  而恒壞眞性

故於此門亦攝眞如  如微塵性聚成瓦

器  而常不失微塵性相  故瓦器門卽攝

微塵  生滅門亦如是  設使二門雖無別

體  二門相乖不相通者  則應眞如門中

攝理而不攝⑧事  生滅門中  攝事而

不攝理  而今二門互相融通  際限無分

是故皆各通攝  一切理事諸法  故言二

門不相離故

問若此二門  各攝理事  何故眞如門中

但示摩訶衍體  生滅門中  通示自體相

用  答攝義示義異  何者眞如門  是泯

相以顯理  泯相不除故  得攝相  泯相

不存故  非示相  生滅門者  攬理以成

事  攬理不壞得攝理  攬理不泯故  亦

示體  依此義故  且說不同  通而論之

二義亦齊  是故眞如門中  亦應示於事

相  略故不說耳  問二門不同其義已見

未知二門所攝理事  亦有隨門差別義

---------------------

①□通□疑□□遍□(編者).②□□反□疑□□變□(編者).③□□以□下

疑脫□□呼之□(編者).④□□法□疑□□瓦□(編者).⑤□□諸□疑剩

次同(編者).⑥□□諸□疑□□通□(編者).⑦□□反□疑□□變□次同

(編者)⑧□□理□疑剩(編者)

一 -- 六七九

不  答隨門分別  亦有不同  何者眞如

門中所攝事法  是分別性  以說諸法不

生不滅本來寂靜但依妄念而有差別

故心生滅門所說事法  是依他性  以說

諸法因緣和合有生滅故  然此二性雖

復非一而亦不異  何①故以因緣所生生

滅諸法  不離妄念而有差別故  分別性

不異依他  亦在生滅門也  又因緣之生

自他及共皆不可得  故依他性不異分

別  亦在眞如門也  如是二性雖復不異

而亦非一  何以故  分別性法  本來非

有  亦非不無  依他性法  雖復非有  而

亦不無  是故二性亦不雜亂  如攝論說

三性相望  不異非不異  應如是說  若

能解此三性不一不異義者  百家之諍

無所不和也  二門所攝理不同者  眞如

門中所說理者  雖曰眞如亦不可得  而

亦非無  有佛無佛  性相常住無有* 反

異  不可破壞  於此門中  假立眞如實

際等名  如大品等諸般若經所說  生滅

門內  所攝理者  雖復理體離生滅相

而亦不守常住之性  隨無明緣  流轉生

死  雖實爲所染  而自性淸淨  於此門

中  假立佛性本覺等名  如涅槃華嚴經

等所說  今論所述楞伽經等  通以二

門  爲其宗體  然此二義  亦無有異  以

雖離生滅  而常住性亦不可得  雖曰隨

緣  而恒不動  離生滅性故  以是義故

眞如門中  但說不壞假名  而說實相

不動實際  建立諸法  生滅門中  乃說

自性淸淨心因無明風動  不染而染  染

而不染 ②同眞如門中  說唯空義  生滅

門內  說不空義  爲不如是耶  答一往

相配  不無是義  故上立義分眞如相中

但說能示摩訶衍體  生滅門中  亦說顯

示大乘相用  就實而言  則不如是  故

下論文  二門皆說不空義  問若生滅門

內二義俱有者  其不空義  可有隨緣作

生滅義  空義是無  何有隨緣而作有義

答二義是一  不可說異  而約空義  亦

得作有  何者  若空定是空  應不能作

有  而是空亦空  故得作有  然此空空

亦有二義  一者有法性空  是空亦空

有之與空  皆不可得  如是空空  在眞

如門  如大品經云  一切法空  此空亦

空  是名空空  二者猶如有無有性故得

爲空  是名曰空  如是空無空性  故得

作有  是名空空  如是空空  在生滅門

如涅槃經云  是有是無  是名空空  是

是是非  是名空空  如是空空  十住菩

薩  尙得少分  如毫釐許  何況余人  二

門差別  應如是知  上來釋上總立法竟

心眞如者以下  第二廣上別立廣二門

卽爲二  初中品二  一廣眞如  二復次

已下  廣眞如相  此二文意有異者  初

是總釋  後是別解  又初文明不可說

顯理絶言  後文  相可得說  顯不絶言

故初文中言離言說相離名字相乃至言

眞如者  因言遣言  後文中言依言說分

別有二種義  謂如實空如實不空  然後

文亦說  一切分別  皆不相應  當知

一切言說  亦不相應  此卽顯理離言絶

慮  又初文中  要依因言遺言之言  乃

得顯其理之絶言  此亦顯理不離言說

相  問理實而言爲絶  若不絶言  則非

絶慮  若言得說理實絶言者  則隨自宗

相違過  先以絶言之言不絶而理實絶

言故  若使絶言之言亦言絶者  則墮自

語相違過  先以絶言之言亦絶而言得

說言故  又若不絶言者  正體離言則過

於理  若實絶言者  後得帶言則倒於理

---------------------

①□□故以□疑倒(編者).②□□同□疑□□問□(編者)

一 -- 六八十

又若不絶言  則初段論文  斯爲妄語

若實絶言  則後段論文  徒爲虛設  如

說虛空爲靑黃等  答或有說者  是故當

知  理非絶言  非不絶言  以是義故  理

亦絶言  亦不絶言  如是等言  無所不

當  故無所當  由無所當故  無所不當

也  眞如門中絶不絶義  旣如是說  生

滅門中亦同此說

言生滅者已下  第二釋生滅門  於中

有二  初正廣釋  二復次有四種熏習已

下  因言重顯  初中有三  一廣上立義

分是心生滅  二復次生滅因緣已下  廣

上生滅因緣  三復次生滅相已下  廣上

生滅相  初中有二  一約體總明  二依

義別解  初言依如來藏故有生滅心者

謂不生滅心  因無明風動作生滅  故說

生滅心依不生滅心  然不生滅心與生

滅心  心體無二  但將二義取心爲二

以說依耳  如不動水爲風所吹而作動

水  動靜雖異  水體是一  而得說言依

靜水故有其動水  當知此中道理亦爾

如下論云  自性淸淨心  因無明風動

又四卷經云  如來藏爲無始惡習所熏

名爲識藏  又言刹那者  名爲識藏  當

知此云有生滅心  正謂識藏  今通取所

依如來藏與能依生滅心  合爲心生滅

門  故言心生滅①門者  依如來藏故有

生滅心  非擧如來藏  而取生滅心  爲

生滅門也  如下文②之  此識有二種義

故知二義  皆在生滅門也

所謂不生不滅與生滅和合非一非異名

爲阿梨耶識者  此不生滅  卽上如來藏

言生滅者  是上不生滅心之生滅  言與

和合者  不生滅心動作生滅  名之曰與

此生滅之心  心之生滅  不相捨離  名

爲和合  如下論云  如大海水因風波動

水相風相不相捨離  此中水之動是風

相  動之濕是水相  雖有二相  而無二

體  故不相離  心亦如是  心之生滅  依

無明成  生滅之心  從本覺成  而無二

體  不相捨離  故爲和合  正是不生滅

與生滅和合  非是生滅與不生滅和合

也  言非一非異者  此心與生滅非一故

恒不失不生滅性  又心與生滅非異故

亦擧體作生滅相  若是一者  作生滅時

失不生滅  如其異者  此不生滅不作生

滅  故言非一非異  雖有二義  心體無

二  此合二義  不二之心名爲梨耶識也

如四卷經云  譬如泥團微塵  非異非不

異  金莊嚴具  亦如是  若泥團微塵異

者  非彼所成  而實彼成  是故非異  若

不異者  泥團微塵  應無差別  如是轉

識藏識眞相若異者  藏識非③異  若不

異者  轉識滅  藏識亦應滅  而自眞相

實不滅  是故非眞識滅  但業相滅  今

此論者  正釋此經文  故言非一非異

此言轉識者  梨耶識內生滅見相  名爲

轉識  於中體名爲藏識  如十卷經云

如來藏阿梨耶識  共七種識生  名轉相

故知轉相亦在阿梨耶識  言自眞相者

十卷經中  眞名自相  本覺之心  不藉

妄緣  性自神解  名爲自眞相  是約不

一義門說也  然隨無明風  作生滅時

神解之性  與本不異  故亦得名爲自眞

相  是依不異義門說也  當知自眞名

不偏在不生滅  問如瑜伽論等說阿梨

耶識  是異熟識一向生滅  何故此論乃

說此識具含二義  答各有所述  不相違

背  何者  此微細心  略有二義  若其爲

業煩惱所感義邊  辨無令有一向生滅

----------------------

①□□門□疑剩 (編者).②□□之□疑□□云□(編者).③□□異□疑□□因□

(編者).

一 -- 六八一

若論根本無明所動義邊  熏靜令動  動

靜一體  彼所論等  依深密經  爲除是

一是常之見  約業煩惱所感義門  故說

此識一向生滅心  心數法差別而轉  今

此論者  依楞伽經  爲治眞俗別體執

就其無明所動義門  故說不生滅與生

滅和合不異  然此無明所動之相  亦卽

爲彼業惑所感故  二意雖異  識體無二

也  問爲當心體常住  心相生滅  體相

不離  合爲一識  爲當心體常住  亦卽

心體生滅耶  答若得意者  二義俱許

何者  若論其常住不隨他成曰體  論其

無常隨他生滅曰相  得言體常相是無

常  然言生滅者  非生之生  非滅之

滅  故名生滅  是心之生  心之滅故乃

名生滅  故得言心體生滅  如似水之動

名爲波  終不可說是動非水之動  當知

此中道理亦爾  設使心體不動  但無明

相動者  則無轉凡成聖之理  以無明相

一向滅故  心體本來不作凡故  難曰若

使心體生滅  則眞心有盡  以生滅時無

常住故  又若心體本靜而隨緣動  則生

死有始  是爲大過  以本靜時無生死故

又若心隨緣變作生滅  亦可一心隨緣

①反作多心  是三難不能得離  故知此

義不可立也  解云此義無妨  今從後而

答  如說常心隨無明緣   *反作無常之

心  而其常性恒自不 *反  如是一心  隨

無明緣   *反作多衆生心  而其一心常

自無二  如涅槃經云  一味之藥  隨其

流處  有種種味  而其眞味亭留在山

正謂此也  又雖曰本靜  隨緣而動  而

無生死有始之過  以如是展轉動靜皆

無始  如說云  先是果報  後反成因  而

恒展轉因果皆無始故  當知此中道理

亦爾  又雖心體生滅  而恒心體常住

以不一不異故  所謂心體不二而無一

性  動靜非一  而無異性  故如水依相

續門則有流動  依生滅門而恒不動  以

不常不斷故  所謂不度亦不滅  故當知

此中道理亦爾  是故所設三難  無不消

也  上來約體總立已竟

此識有二種義已下  第二約義別解  此

中有三  一門義總□  略明功能  二云

何爲二已下  依義別釋  廣顯體相  三

復次覺與不覺已下  總約二義  明同異

相  初中言此識有二種義能攝一切法

生一切者  能攝之義如前已說  然□說

二門各攝一切  今明一識含有二義  故

一識能攝一切  不言二義各攝一切  以

此二種唯在生滅門內義故  又此二義

不能各攝一切法故  又復上於二門  但

說攝義  以眞如門中無能生義故  今於

此識亦說生義  以上生滅門中  方有能

生義故  此義云何  由不覺熏本覺故

生諸染法  由本覺熏不覺故  生諸淨法

如此二義  和合方能遍生一切故  言識

有二義生一切法  此言卽起下有四熏

習已下文也  問上言一心有二種門  今

云此識有二種義  彼心此識  有何差別

解云  上就理體名爲一心  體含絶相

隨緣二義門  故言一心有二種門  如經

本言寂滅者名爲一心  一心者名如來

藏  義如上說  今此中識者  但就一心

隨緣門內  理事無二  唯一神慮  名爲

一識  體含覺與不覺二義  故言此識有

二種義  是故心寬識狹  以心含二門識

故  又門寬義狹  以生滅門含二義故

如四卷經云  不離不轉名如來藏識  七

識流轉不滅  所以者何  彼因②擧緣諸

----------------------

①□□反□疑□□變□次同門(編者)②□□說□上疑脫□□上□(編者).

③□□擧□疑□□攀□(編者)

一 -- 六八二

識生故  非聲聞緣覺修行境界  十卷經

云  如來藏不在阿梨耶識中  是故七識

有生有滅  如來藏不生不滅  何以故

彼七種識  依諸境界念觀而生  此七識

境界  一切聲聞外道修行者  不能覺知

①之二文同明此識不生滅義  何者  欲

明境界風所動故  藏海中七識浪轉  是

故七識  有生有滅  如來藏者  卽是藏

識  雖不離轉  而體不轉  故如來藏不

生不滅  故言不離不轉名如來藏識等

十卷意者  欲明七識  是浪不非海相

在梨耶識海中  故有生滅  如來藏者

是海非浪  不在阿梨耶識海中  故無生

滅  故言如來藏不在阿梨耶識中  是故

七識  有生有滅等  以如來藏卽是阿梨

耶識故  言不在  若使如來藏不在生滅

梨耶識中者  卽應下云  是故八種識有

生有滅  何故但言是故七識有生滅耶

當知此二經文  其本是一  但□譯者異

故  致使語有不同耳  又四卷經云  阿

梨耶識名如來藏  而與無明七識  共俱

離無常過  自性淸淨  餘七識者  念念

不住  是生滅法  如是等文  同明梨耶

本覺不生滅義  又四卷經云  刹那者

名爲識藏  十卷云  如來藏阿梨耶識

共七識生名轉滅相  如是等文  是顯梨

耶生滅不覺之義  此今論主  總括彼經

始終之意  故言□此識有二種義也

云何爲二已下第二依義別解言覺義者

卽有二種  謂本覺始覺  言本覺者  謂此

心性離不覺相  是覺照性名爲本覺  如

下文云  所謂自體有大智③惠光明義故

言始覺者  卽此心體  隨無明緣  動作

妄念  而以本覺熏習力故  稍有覺用

乃至究竟  還同本覺  是名始覺  言不

覺義  亦有二種  一者根本不覺  二者

枝末不覺  ④枝末不覺者  謂梨耶識內

根本無明名爲不覺  如下文云  依阿梨

耶識  說有⑤無覺而起故  言枝末不覺

者  謂無明所起一切染法  皆名不覺

如下文云 一切染法皆是不覺相故  若

依識相差別簡本異末義門  則梨耶識

中 唯有本覺及本不覺  若就識體無二

攝末歸本義門  則彼始覺及末不覺  亦

是梨耶識內之義  故上云此識有二義

者  通含如是二種之意  故下釋中  通

擧本始二覺及二不覺義也  問爲當心

體只無不覺故名本覺  爲當心體有覺

照用名爲本覺  若言只無不覺名本覺

者  可亦無覺照故是不覺  若言有覺照

故名本覺者  未知此覺爲斷惑不  若不

斷惑則無照用  如其有斷則無凡夫  答

非但無闇  亦有明照  以有照故  亦有

斷惑  此義云何  若就先眠後覺名爲覺

者  始覺有覺  本覺中無  若論本來不

眠名爲覺者  本覺是覺  始覺則非覺

斷義亦爾  先有後無名爲斷者  始覺有

斷  本覺無斷  本來離惑名爲斷者  本

覺是斷  始覺非斷  若依是義  本來斷

故  本來無凡  如下文云  一切衆生  從

本已來  入於涅槃菩提之法  然雖曰有

本覺故本來無凡  而未有始覺故  本來

有凡  是故無過  若汝言由有本覺本來

無凡  則終無始覺  望何有凡者  他亦

終無始覺則無本覺  依何本覺以說無

凡  當知由有本覺故  本無不覺  無不

覺故  終無始覺  無始覺故  本無本覺

至於無本覺者  源由有本覺  有本覺者

由有始覺  有始覺者  由有不覺  有不

----------------------

①□□之□上疑脫□□此□(編者)②□□不□疑剩(編者)③□□惠□

通□□慧□次同(編者)④□□枝末□疑□□根本□(編者).⑤□□無□

下疑脫□□明不□(編者)

一 -- 六八三

覺者  由依本覺  如下文云  本覺義者

對始覺義說  以始覺者  卽同本覺  始

覺者依本覺故而有不覺  依不覺故說

有始覺  當知如是展轉相依  卽顯諸法

非無而非有  非有而非無也  問此本覺

性  爲當通爲染淨因性  爲當但是諸淨

法性  若言但是淨法因者  何故經云

如來藏者是善不善因乃至廣說  若通

作染淨者  何故唯說具足性功德  不說

具足性染患耶  答此理通與染淨作性

是故唯說具性功德  是義云何  以理離

淨性故  能隨緣作諸染法  又離染性故

能隨緣作諸淨法  以能作染淨法故  通

爲染淨性  由離染淨性故  唯是性功德

何以得離染淨性  乃成諸功德  取著染

淨性  皆是妄想故  文中先明覺義  於

中有二  一略明二種覺義  二又以覺心

原故以下  廣二種覺相  略中先明本覺

後明始覺  初中有二  一顯覺體  二釋

覺義  言心體離念者  謂離妄念顯無不

覺也  離念相者等虛空界者  非唯無闇

無闇卽是智惠  光明遍照法界平等無

二故  言等虛空界  如下言智惠光明義

故  遍照法界義故

何以故已下  第二  釋本覺義  是對始

覺  釋本覺義  文相可知  始覺義者  以

下明始覺義  是對不覺  釋始覺義  文

相可解  又以覺心原故以下第二廣明

二覺  於中有二  初卽依近廣始覺義

復次本覺以下第二廣本覺  初中亦二

先總標滿不滿  此義云何以下第二別

解  別解之中  約四相以明究竟不究竟

義  此中先略  決擇四相之義  然後消

文  問此中四相  爲當同時  爲是前後

此何所疑  若同時耶  論說四位覺時差

別  答前後耶  下言四相俱時而有  或

有說者  此依薩婆多宗四相  以四體同

時四用前後  用前後故覺時差別  體同

時故名俱時有  或有說者  是依成實  前

後四相而言俱時者  以本覺望四相  則

無四相前後差別  故言四相俱時而有

而無自立  或有說者  此是大乘秘密四

相  覺四相時  前後淺深  所覺四相  俱

時而有  此義云何  夫心性本來離生滅

相  而有無明  迷自心性  由違心性離

相寂靜  故能生起動念四相  無明四相

相應力故  能令心體生住異滅  如似小

乘論議之中  心在未來  逕生滅而由業

力  引能令心體生住異滅  大乘四相

義亦如是  如經云  卽此法界  爲諸煩

惱之所漂動  流轉五道  名爲衆生  此

論云  自性淸淨心  因無明風動  正謂

此乎  總相雖然  於中分別者  四相之

內  各有差別  謂生三住四異六滅七

生相三者  一名業相  謂由無明  不覺

念動  雖有起滅  見相未分  猶如未來

生相將至正用之時  二者轉相  謂依動

念  轉成能見  知彼生相至正用時  三

者現相  謂依能見  境相已現  如未來

生至現在時  無明與此三相相應  熏動

心體  與相和合  心隨動轉  乃至現相

譬如小乘未來藏心  隨其生相  漸至現

在  大乘之中如來藏心  義亦如是  此

三皆是梨耶識位所有差別  於中委曲

至下文說  是名甚深三種生相  住相四

者  由此無明與生和合  迷所生心無我

我所  故能生起四種住相  所謂我癡我

見我愛我慢  如是四種  依生相起能生

相心  令至住位  內緣而住  故名住相

此四皆在第七識位  異相六者  無明與

彼住相和合  不覺所計我我所空  由此

能起六種異相  所謂貪嗔癡慢疑見  如

一 -- 六八四

新論云  煩惱自性  唯有六種此之謂也

無明與此六種和合  能相住心令至異

位  外向攀緣  故名異相  此六在於生

起識位  滅相七者  無明與此異相和合

不覺外塵違順性離  由此發起七種滅

相  所謂身口七支惡業  如是七支  能

滅異心令入惡趣  故名滅相  猶如小乘

宗中滅相  滅現在心令入過去  大乘滅

相義亦如是  是故當知  四相生起一心

流轉  一切皆由根本無明  如經云  無

明住地其力最大  此論云  當知無明能

生一切染法也  又所相之一心所來  能

相之相  無①相所起  無 *相所起故  隨

其所生  用有差別  取塵別相  名爲數

法  由其本無明違平等性故  一心所來

故  隨所至處  皆作總主  了塵總相  說

名心王  由其本一心諸法總原故  由是

義故  諸外道等  多於心王  計爲宰主

作者受者  以不能知由無自性隨緣流

轉故  如中邊論云  唯塵智名心  差別

名心法  長行釋之  若了別塵通相名心

取塵別相名爲心法  瑜伽論中  亦如是

說  大乘四相  相心道現  略說如是

次正消文  總別四相名爲一念  紛此一

念四相  以明四位漸次  欲明本依無明

不覺之力  起生相等種種夢念  動其心

原  轉至滅相  長眠三界  無始流轉  今

因本覺不思議業  起厭樂心  漸次趣向

始息滅相  終歸心源  朗然大悟  覺了

自心  本無所動  今無所靜  本來平等

同一覺也  如經夢度河喩  此中應廣說

大意如是  文中有二  初紛四相  以明

究竟義  二又心起者以下  明究竟覺同

覺義  此四位中  各有四義  一能覺人

二所覺相  三覺利益  四覺分齊  初中

言如凡夫人者  是能覺人  位在十信

覺知前念起惡者  是所覺相  未入此位

以前具起七支惡業  今入十信  卽知前

惡實是不善  故言覺知前念起惡  此明

覺於滅相義也  能止後念令不起者  是

覺利益  前由不覺起惡念  今卽覺故能

止滅相也  言雖復名覺卽是不覺者  明

覺分齊  雖知滅相實是不善  而猶未覺

滅相是夢也  第二位中  言初發意菩薩

等者  十解已上三賢菩薩也  十解初心

名發心住  是故此中名初發意

覺於念異者  異相之中  分別內外  計

我我所  此三乘人  皆能了知內無神我

外無我所  欲明所相心體  爲無明眠夢

於異相  而今漸與智 *惠相應  從異相

夢  少得覺悟  故言覺於念異  由得此

覺  六種異相  永滅不起  故言念無異

相  是覺利益  捨□執著故名相似覺者

分別內外  計我我所  名□執着  雖捨

如是□分別想  而未證知唯識實性  名

相似覺  是覺分齊  第三位中

法身菩薩等者  初地以上十地菩薩也

覺於念住者  住相之中  雖不能計心外

有塵而執人法因緣而住  法身菩薩覺

人法相唯是識性  欲明所相心體  前覺

異相  而眠於住相之夢  今與唯識眞智

相應  從住相夢  而得覺悟  故言覺於

念住  由得此覺  四種住相滅而不起

故言念無住相  以離分別□念相者  人

我見名分別  簡異異相□分別故  不加

□言  我執名□念  簡異生相微細念故

名爲□念  雖復覺知唯識實性  而猶睡

於生相之夢  故名隨分覺也  第四位中

菩薩盡地者  謂無垢地  是總擧一位

如本業經說  無垢地菩薩  逕百千劫住

下之二句  別明二道  滿足方便者  是

---------------------

①□□相□疑□□明□次同(編者)

一 -- 六八五

方便道  一念相應者  是無間道  如對

法論云  究竟道者  謂金剛喩定  此有

二種  謂方便道攝  無間道攝  此之三

句  明能覺也  言覺心初起者  是明所

覺也  覺心初起者  依無明有生相  迷

心體令動念  今乃證知  離本覺無不覺

卽動念是寂心  故言覺心初起  如迷方

時  謂東爲西  悟時乃知  卽邪西是正

東  覺心初起義  亦如是  本由不覺  動

心無起  今旣覺故  心無所起  故言心

無初相  前三位中  雖各除相  動念未

盡  故言念無住相等  今究竟位  動念

頓盡  唯一心在  故言心無初相  是覺

利益  遠離已下  明覺分齊  業相動念

念中最細  名微細念  此相都盡  永無

所餘  故言遠離  遠離之時  正是佛地

前來諸位  未覺心源  生相未盡  心猶

無常  今至此位  無明永滅  還歸心源

無更起動  故言得見心性  心卽常住

更無所進名究竟覺  又說未歸心源  夢

念未盡  欲滅此動  望到彼靜  今旣見

心性  夢想都盡  覺知自心本無流轉

今無息滅  常自一心①如住一床  故言

得見心性心卽常住  如是始覺卽與本

覺  等同無別  名究竟覺  是明覺分齊

也  問若言始覺同於本覺離生滅者  此

說云何通  如攝論云  本旣常住  ②未依

於本  相續恒在  乃至廣說  答二意異

故  理不相違  何者此論主意  欲顯本

由不覺  動於靜心  今息不覺  還歸本

靜  故成常住  彼攝論意  欲明法身  本

來常住不動  依彼法身  起福 *惠二行

能感萬德報果  旣爲因緣所起  是故不

離生滅  故說相續  具義而說始成萬德

要具二義  依前義故常住  依後義故生

滅  生滅常住不相妨□  以一一念迷遍

三世不過一念故  如似一一毛孔  皆遍

十方  雖遍十方  不增毛孔  佛佛如是

無障無□  豈容偏執於其③門哉  如花

嚴經偈云  牟尼離三世  相好悉具足

住於無所住  法界悉淸淨  因緣故法生

因緣故法滅  如是觀如來  究竟離癡惑

今二論主  各述一義  有何相妨耶  又

如經  依諸伏道  起事心滅  依法斷道

依根本心滅  依勝拔道  根本心盡  此

言諸伏道者  謂三十心  起事心滅者

猶此論中捨□分別執著相  卽異相也

依法斷道  在法身位  依根本心滅者

猶捨分別□念相  是住相也  勝拔道者

金剛無□  根本心盡者  猶此遠離微

細念也  此謂生相  是故已下  引經證

成也

言又心起者  已下二明始覺不異本覺

此中亦二  初卽因言重□始覺分齊  而

實無有已下正明不異  言一切衆生不

名爲覺者  金剛已還一切衆生  長眠無

明  未曾相離  依是義故  不得名覺  由

永離眠  方名覺故  然若對四相差別

有漸覺義  義如前說 今④紛無明之⑤眼

無差別相故  皆是不覺  如仁王經云

始從伏忍至等覺位  照第一義諦  不名

爲見  所謂見者  唯佛如來  言若得無

念則知心相生住異滅者  由未得無念

時  不能遍知一切心相  皆悉是夢  故

不得名覺  佛得無念故  能遍知一切衆

生眠於無明夢於四相  方得名覺  言以

無念等者  是釋成上義  此中有伏疑

云佛得無念  衆生有念  如是隔別  所

以自得無念知他有念者何  由彼一切

----------------------

①□□如住一□□疑□住一如□(編者)②□□未□疑□□末□(編者)

③□□門□疑□□間□(編者)④□□紛□疑□□約□(編者)⑤□□眼□疑

□□眠□(編者)

一 -- 六八六

有念  其性本來無念  今佛所得無念

與彼無念平等無二  言以無念平等故

旣得平等無念  故能遍知諸念也  此中

正明無異之義  雖曰始得無念  方成始

覺  而覺於四相本來無起  得何不覺

而有始覺  故言而實無有始覺之異  云

何無異者  以四相生起  義有前後  而

從本已來同時相依  又此四相  爲①心

所成  除 *心以外  無別自體  故言四相

俱時而有皆無自立  猶如海水之動  說

名爲波  波無自體故  無波之動  水有

體故  有水之動  心與四相義  亦如是

爲顯是義故  四卷經云  大 *惠七識不

流轉  不受苦樂  非涅槃因  如來藏者

受苦樂與因俱  若生若滅  又夫人經云

於此六識及心法  智此七法  刹 ②那不

種衆苦  不得厭苦樂求涅槃  世尊如來

藏者  無前際  不起不滅法  種諸苦得

厭苦樂求涅槃  又云生死者  是二法

是如來藏  世間言說故  有生有死  非

如來藏  有生死法  此二經意  同明卽

如來藏  流轉生死  生死根本無自體

無自體故  無別流轉  相旣無轉  體何由

動  故言非如來藏有生有死  由是義故

四相唯是一心不覺  卽同本覺  故言本

來平等同一覺也

復次已下第二廣明本覺  於中有二  初

明本覺功能能生二相  復次覺體相  以

下二明本覺體相  相有四種  初中智淨

相者  明本覺隨染還淨  不思議業者

是還淨之用  言滿足方便者  在無垢地

破和合識相者  謂不生滅與生滅和合

名和合識  今破其所合之生滅相  故不

生滅體離相  而影故下言影  顯現法身

是本覺也  言相續心相者  猶是阿梨耶

識  但通攝生滅與不生滅  名和合識

爲顯法身本覺義故  偏取生滅相內自

相  名相續心  爲顯應身始覺義故  相

是業相  此不滅相續心  但滅相續心相

相滅之時  其相續心永離識相  轉成圓

智  故言智淳淨故  卽是應身始覺義也

然此始覺無別始起  卽本覺體隨染作

染  今自染緣還得淳淨  名始覺耳  是

故始覺  卽是本覺之隨緣義也  如經言

是故大 *惠  諸自相滅  自相滅者  業相

滅  若自相者  不異外道斷見戱論  外

道說離諸境界  相續識滅  相續識滅

已卽滅諸識  大 *惠  若相續識滅者  無

始世來  諸識應滅  正謂此也  喩中言

水非動性者  今雖非靜  而此動若不由

自性故動  但是隨他而動  心亦如是

隨緣而動  不由自性故動  故言非動性

也  若無明滅相續則滅者  相續相滅也

智性不壞者  相續心體相續不滅  卽是

自相  神解之性名爲智性

復次以下第二明本覺體相  四種鏡中

第二因熏習者  此性功德  能作正因熏

衆生心  能起厭樂及諸加行  乃至佛果

言因熏習  一切諸法悉於中現  故名爲

鏡如花嚴云  譬如深大海③彌寶不可盡

於中悉顯現  衆生形類像  甚深因緣海

功德寶  無盡淸淨法身中  無像而不顯

正謂此也  第四緣熏習者  始起圓智

作增上緣  熏衆生心  令起厭樂及諸加

行  乃至佛果  故名緣熏  此諸行德  不

離圓智  是④波智影  故名爲鏡  如佛地

經說  大圓鏡智  能起一切衆生諸善法

影  此之謂也  余二種鏡義  顯可知

起信論別記可本終知

----------------------

①□□心□上疑脫□□一□次同二(編者)②□□刹那□下疑脫□□不

住□(編者)③□□彌□疑□□珍□(編者)④□□波□疑□□彼□(編者)

一 -- 六八七

大乘起信論別記末

海東沙門  元曉撰

此下明不覺  中有二  一明根本不覺

二復次以下  明枝末不覺  初中立二

一正明不覺依本覺立  二明本覺待不

覺有  言不如實知眞如法一故不覺心

起者 卽是根本無明 此如迷方 ①而有

其念者  是業相等之動念  是如邪方

如離正方外  無別邪方  邪方卽是正方

故言念無自相不離本覺  次明本覺待

不覺義

言不覺者  猶是無明  妄想心者  不覺

所起諸取相心  是擧本而取末  能知名

義爲說眞覺者  由妄想心知名義故  方

有言說  說於眞覺  是名能說眞覺之言

要依不覺所起妄想  言若離不覺則無

眞覺自相可說者  是明所說眞覺必待

不覺  若不相待  則無自相  待他而有

亦無自相  自相旣無  何有他相  是顯

諸法無所得也  如下文言  當知一切染

法淨法  皆悉相待  無有自相可說  智

度論云  若世諦如毫釐許有實者  第一

義諦亦應可實  此之謂也

復次已下第二明②支末不覺  此中先三

相  是微細  猶在阿梨耶識位  後六□

相  是餘七識  但望彼根本無明  皆是

所起之末  通名枝末不覺也  言無明業

相者  無明所起業相也  起動義  是業

義  故言心動名爲業相

覺則不動者  是反釋  如得始覺時永無

動  當知今動只由不覺動則有苦者  如

得寂靜  寂靜是樂故  今云動卽是苦也

果不離因者  無明是無集  業相是無

苦  無苦無集  一時而有  不相離也  然

業相雖有生滅  最是微細  能所未分

無明亦爾  如無想論云  問此識何相何

境  答相及境不可分別  一體無異  問

若爾云何知有  答由事故知有  此識能

生一切煩惱業果報事  譬如無明常起

此無明可欲分別不  若可分別  非謂無

明  若不可分別  ③相應非有  而是有無

亦由欲瞋等事  知有無明  本識亦爾

阿毘達摩藏經中  亦同此說  如是等文

正約業相而說也  第二能見相卽梨耶

見分  第三境界相  是梨耶相分  如四

卷經云  譬如藏識  頓分別自心  現身

及身安立具等  頓分別者  是能見相

自心及現等  是境界相  瑜伽論中  亦

同此說  如是等文  是約後二相說  此

二雖有二分  不離業相  是唯量門  業

相雖無能所 含有二分 是唯④二 此三

皆是異熟識攝  但爲業煩惱所惑義邊

不別業相動轉差轉相等異  是故總說

爲異熟識  爲無明風所動義邊  從細至

□動轉差別  是故細分立三種相  又此

三但爲無明所動  故在第八  後六乃爲

境界所動故在七識  卽由是義故  說七

識一向生滅  不同梨耶俱含二義也

以有境界緣故生六相者  前細相中  依

能見現境界  非境界動能見  此後六相

爲彼所現境界所動  非此六種能現彼

境  別義如是  通⑤而而言⑥云  彼亦還

依自所現境  此還能作自所依境  今此

論中  宜就別門  故言有境界故生六種

相  如經本說  境界風吹動  七識波浪

轉  正謂此也  六相中  初一相  是第七

識  次四相  是生起識四陰  後一相  是

----------------------

①□□而□上疑脫□□不覺心起□(編者).②□□支□疑□□枝□(編者).

③□□相□疑□□則□(編者)④□ □二□下疑脫□□門□(編者)⑤□□而□

疑剩(編者)⑥□□云□疑□□之□(編者)

一 -- 六八八

行陰爲因  所生果報  言智相者  此第

七識□中之始  始與 *惠相應分別我我

所  故名智相  如夫人經云  於此六識

心法智  刹那不住  言心法智者 *惠數

也  故知  此中智相  正在第七識

言依於境界心起者  依前境界相  第七

識心起也  若在善道  分別可愛法  爲

我我所  在惡道時  分別不愛法爲我我

所  故言分別愛與不愛  具而言之  計

能見相爲我  計所現境爲我所  而今直

就相顯而說  是故但說依於境界  又此

第七識  雖復通緣梨耶能見及境界相

然此境界  不離能見  如鏡中影不離鏡

面  此第七識  直爾內向  自計我我所

非計爲外故  余處說緣梨耶識  不言緣

境界  又略說故  但就我執之境  故說

緣識  除我所執境故  不說亦緣境界

問云何得知  此第七識不但緣心  亦緣

境界  答此有二證  一依比量道理  二

依聖言量  比量道理者  此意根必與意

識  同緣境界  是立宗也  爲彼意識不

共所依故  是辨因也  諸是不共所依

必與能依同境  如眼根等  是隨同品言

也  或不同緣者  必非不共所依  如次

第滅意根等  是遠離言也  如是宗因譬

喩無邊  故知意根亦緣六塵  若言此意

與意識不①心同緣者  亦可眼與眼識不

必同境  俱是不共所依故  眼等識根

旣不得爾  無同類故  義不得成  若言

此意非不共依者  則無不共依  識不應

起  如眼識等  只是自敎相違過失  如

佛□說故  眼不壞故  眼識得生  乃至

意不壞故  意識得生  乃至廣說  又論說

此不共依  故知此意但緣於識不緣餘

境  是義不成  若依此  能依意識  緣一

切法  當知所依意根  亦對一切法  是

故此意亦緣自體  以有自體分故  亦緣

自所相應心法  以無能障法故  彼諸心

法②背證自體  有自證分  是故不③度

同一所緣  當知此義通於八識  所以得

知  故莊嚴論云  已說求染淨  ④說成

唯識偈曰  能取及所取  此二唯心光

貪光及信光  二光無二法  釋曰  上半

者  成 *唯識人  應知能取所取  唯是心

光  下半者  貪等煩惱光  信等善法光

如是二光  亦無染淨二法  以不離心光

別有貪等信等法故  以此文證  故知諸

心數法  亦爲心光所照  故不離心光

以不離心光  故卽是心光也  如鏡中像

鏡光所照  是故此像不離鏡光  以不離

故  卽是鏡光  當知此中道理亦爾  然

雖似影像  無別本法所不緣者  設有本

法心數異影像心數者  則同一所緣之

義不成故  聖言量者  如十卷經云  彼七

種識  依諸境界念觀而生  又云  境界

風吹動  七識波浪轉  今此論中  釋彼

經意云  以有境界緣故  復生六種相

由此等文故得知乎

次第二相續相者  卽是識蘊  是□分別

通緣一切  得長相續  名相續相  又此

識起愛  引持過去諸業  亦得潤生  能

令未來果報相續  故名相續識  言依於

智者  依前智相  相續始生也  所依是

細  唯一捨受  能依是□  具起苦樂  故

言生起苦樂  又所依智相  內緣而住

似眼  此相續識  遍馳外境  如覺故  言

覺心起念  起念卽是法執分別  識蘊與

此□執相應  遍馳諸境故  言相應不斷

故  次執取相  卽受蘊  次計名字相  是

想蘊  次起業相  是行蘊  文自顯不須

----------------------

①□□心□疑□□必□(編者)②□□背□疑□□皆□(編者)③□□度□疑

□□廢□(編者)④□□說□上疑脫□□次□(編者)

一 -- 六八九

煩惱釋

復次以下  第三明同異  言無漏無明隨

染幻差別  性染幻差別者  無漏是隨染

幻差別  無明是性染幻差別  何者  其無

明  是違平等性  故其所起一切染法性

自差別  無漏法  是順平等性直置其性

應無差別  但隨染法差別  故說無漏有

差別耳  何者  對彼業識染幻差別故

有本覺無漏性德差別  又爲對治彼染

差別故  成始覺萬德差別  是故無漏

但隨彼染而有差別  不由自性有差別

也  然此染淨  皆悉相待性無所有  故

言幻也  上來總爲廣上立義分中是心

生滅  已竟

復次已下  第二廣上生滅因  於中有二

初正明生滅依因緣義  二依無明熏習

所起識者以下  重顯所依因緣體相  初

先總表  後別釋

言因緣者  梨耶心體  ①反作諸法生滅

是生滅因  生滅諸法  細□相資  而起

是生滅緣  如經云  如來藏是善不善因

故  又無明住地  能熏心體轉作諸識

名生滅因  所起諸識轉  相資因緣  如

下文云  一切染因  名爲無明  故今此

文中  二義俱有  言衆生依心者  諸生

滅法  聚集而生  故名衆生  而無自體

唯依心體故  言依心  能依衆生  只是

意意識  故言意意識轉  此卽表二章門

此義云何以下釋二章門  先釋意  中有

三  初略明意  次廣辨意  是故以下  結

成唯心  初言依阿梨耶識者  釋上依心

義  相本無明  親依識體而有  故言依

識說有無明  如上文云  此識有二義

一者覺義  二者不覺義  正謂此也  四

卷經云  如來藏爲無始虛僞惡習所熏

名爲識藏生  無明住地與七識俱  當知

無明住地  非七識攝  亦非爲彼所熏種

子  言不覺而起者  心體爲此無明所熏

動作生滅  故名起  又卽此心體  由無

明熏  轉成能見  乃至轉成  起念相續

如是心體  有此五用  對境界能生意識

故名爲意  此中第五  猶是意識  而約

生後義  通入意中攝  此意以下  第二

廣解  開上五用  立五識名  初業識義

如前已說  言轉識者  是能見相  緣境

而轉  名爲轉識  然轉識有二  若說無

明  所動能見  名爲轉識者  是在阿梨

耶識  如其境界  所動能見  名轉識者

是謂七識  二義不同  不可相濫  又有

處說  諸是能見  通名轉識  則通八識

今此中轉相  是緣初義也

三現相者  猶是上三相中境界相  但此

中  爲明離轉識無別境相  故擧能現明

所現境

言猶如明鏡現色相者  如四卷經云  大

*惠  廣說有三種識  廣說八相  何等爲

三  謂眞識現識分別事識  譬如明鏡持

諸色像  現識處現  亦復如是  又此文

中說現義云  以一切時任運而起常在

前故  當知現識定在第八  其業識等

與此作本  其相彌細  如何强將置七識

中甚可乎

言隨其五塵對至卽現者  隨所起相皆

不離見  唯於能見鏡中而現  故言對至

卽現  就實而言  亦現法塵  且約塵顯

略擧之耳  問此識境界寬狹云何  此論

中但說五塵  楞伽經云  阿梨耶識分別

現境自身資生器世間等  一時而知  非

是前後  瑜伽論說  此由了別二種境故

轉  一由了別內執受者  謂了別遍計所

執自性  妄執習氣  及諸色根  根所依

---------------------

①□□反□疑□□變□(編者)

一 -- 六九十

處  謂有色界  若無色界  唯有妄執習

氣了別  二了別外無分①相器者  謂了

別依止  緣內執受阿梨耶識  故於一切

時  無有間斷器世界相  譬如燈炎生時

內執②受識  外發光明  如是阿梨耶識

內緣執受境  外緣器世界境  生起道理

應知亦爾  中邊論云  此識所取  四種

境界  謂塵根我及識所攝  所取旣無

能緣本識  亦爾得生  若依中邊論及楞

伽經則習氣等  非此識境  若依瑜伽論

聲塵及七種識等  非其所緣  依此論說

現根及識等  亦非此識所現境界  如是

相違云何和會  答此非相違  何以故

不以言唯緣如此法故  不言餘法非境

界故  問雖無相違  而有不同  不同之

意  可得而聞乎  答不同之意  各有道

理  如中邊論  欲明現起諸法  皆是本

識所現  離識之外  更無別法  是故唯

說  現行諸法  習氣種子  其相不顯  與

識無異  是故不說  瑜伽論等  爲顯諸

相無有離見自相續者  故除心心法以

外  諸餘相續之法  說爲此識所了別

諸心之法  離塵不立  其義自顯  故不

別說  諸餘論顯沒之意  准此可知  不

可偏執一隅  以謗通方之說也  且止傍

論  令釋大文

第四智識者  是第七識  上六相中初智

相也  愛果名染淨法  分別彼法  計我

我所故  言分別染淨法也  相續識者

卽是意識  上六相中相續相也

以念相應不斷故者  是約自體不斷  釋

相續名  住持以下  約其功能  釋相續

名  此識能起愛取故  能引持過去無明

所發諸行  令成堪任來果之有  故言住

持過去之果令不失故  此義具如瑜伽

論說  又識能起潤生煩惱  能使業果續

生不絶  故言成就現未等報無差違故

如是三世因果流轉不絶  功在意識故

名相續  言念已치事慮未來事者  顯此

識用不同智識  以彼但緣現在境故  由

此文證  故知此相續識  正是意識  不

同上說相續心也  是故以下  結成唯識

是上所明五種識等  無別自體  皆依一

心義故  三界虛僞  唯心所作也  言以

一切法  皆從妄念而生  一切分別卽分

別自心  心不見心無相可得者  如十卷

經偈云  身資生住持  若如夢所見  中

應有二種心  而無二相  如刀不自割

指亦不自指  如目不自見  其事亦如是

此義云何  若其夢中所見諸事  如其所

見是實有者  則有二故  而其夢中實無

能取所□所二相  三界諸心  皆如此夢

故言一切分別卽分別自心  而論自心

不能自見  如刀指等  故言心不見心

現無他可見  亦不自見  則無所見  所

見無故  能見不成  能見所見  皆不可

得  除此之外  更有何相  故言無相可

得  如彼偈云  非他非因  非分別分別

事  五法及二心  寂靜無如是  問如集

量論④諸說心心法皆證自體  是名現

量  若不爾者  如不曾見  不應憶念  此

中經說云  不自見  如是相違  云何會通

答此有異意  欲不相違  何者  此經論

意  欲明離見分外無別相分  相分現無

所見  亦不可說卽此見分反見見分  非

二用故外向起故  故以刀指爲同法喩

集量論意  雖其見分不能自見  而有自

證分相  能證見分之體以用有異故  向

內起故  故以燈炎爲同法喩  由是義故

不相違背  又復此經論中  爲顯實相故

---------------------

①□□分相器□疑□□分別器相□(編者)②□□受識□疑□□膏

炷□(編者)③□□所□疑□□取□(編者)④□□諸說□疑倒(編者)

치:달릴치

一 -- 六九一

就非有義  說無自見  集量論主  爲立

假名故  依非無義  說有自證  然假名

不動實相  實相不①懷假名  不 *懷不動

有何相違  如此中說  離見無相故  見

不見相  而餘處  說相分非見分故見能

見相分  如是相違  何不致怪  當知如

前亦不相 *懷  又說爲顯假有故  說有

相有見  爲顯假無故  說無相無見  假

有不當於有故  不動於無  假無不當於

無故  不懷於有  不懷於有故  宛然而

有  不動無故  宛然而無  故如是甚深

因緣道理  蕭焉靡據  蕩然無□  豈容

違諍於其②問哉

復次以下  第二釋意識章門  意識猶是

先相續識  但就其能與法執□念相應

生後義邊  名相續識  約其從前念生

能起見愛煩惱義邊  名爲意識  故言意

識者  卽此相續識上  六相內受相行蘊

相  從入此意識中攝  又此論且依一意

識門故  不別出五識相也  文相可知

言依無明熏習以下  第二重顯因緣體

相  於中有二  一約心體  顯因體相染

淨難測  二不達以下  約諸染淨  明緣

體相差別之義  初言依無明熏習所起

識者  牒上依阿梨耶識說有無明不覺

而起  此文正明自性淸淨心因無明風

動  故言無明所起識也  若此心體  一

向生滅  直是染心  則非難了  又若一

向常住  唯是淨心  亦非難知  說使體

實淨  而相似染者  亦可易解  如其識

體動  而空性靜者  有何難了  而今此

心  體淨而體染  心動而心靜  染淨無

二動靜莫別  無二無別  而亦非一  如

是之絶故難可知  言心自性淨而有其

染心者  是明淨而恒染

雖有染心而常恒不③反者  是顯動而常

靜  由是義故  唯佛窮了  如十卷經云

以如來藏是淸淨相  客塵煩惱垢染不

淨  我依此義  爲勝□夫人及餘菩薩等

說如來藏阿梨耶識  共七識生名轉滅

相  大 *惠  如來藏阿梨耶識境界  我今

與汝及諸菩薩甚深智者  能了分別此

二種法  諸餘聲聞□支及外道等執著

名字者  不能了知  如是二法  正謂此

乎

不達以下  明緣體相及差別義  於中有

三  一明諸染相差別□顯治斷位地  二

相應義者以下  明諸染法相應不相應

義  三又染心義以下  擧諸染法明二障

義  初中亦三  先明無明相  次相染心

差別  兼顯治斷  後方明前無明治斷

所以不次第者  欲明直就無明漸治之

相不顯  但除④甚染心  從□至細  能令

根本無明  隨有漸捨漸輒之義  爲是義

故  無明治斷  在後方說  此中云染  卽

上意識幷開五種意  但令除時  從□

至細  故逆次說耳  初執相應染者  是

上意識所起見修煩惱  如上云  計我我

所  種種妄執  乃至此識  依見愛煩惱增

長義故  言信相應地能離者  三賢之中

十解位也  如仁王經云  伏忍聖胎  三十

人十信十心賢心  入此位中  見修□惑

不得現行  故名爲離  當知此論上下所

明  皆約現行  以說治斷  不論種子  是

故與餘經所說治斷位地  亦有懸⑤珠

不可致怪  第二不斷相應染者  五種意

中第五相續識  與法我執相應不斷故

得入初地法空觀時究竟離也  第三分

別智相應染者  五意之中  第四智識  七

地已還  二空起時  則不現行  出觀緣

---------------------

①□□懷□疑□□壞□次(編者)②□□問□疑□□間□(編者)③□□反□

疑□□變□(編者)④□□甚□疑□□其□(編者)⑤□□珠□疑□□殊□(編者)

一 -- 六九二

俗  任運心時  亦得現行  故言漸離  七

地以去  永滅不起  名究竟離  此義如

解深密經說  論其種子  至金剛心  方

乃頓斷  如①離論中之所廣說  上來三

染  行相是□  具三等義  故名相應  第

四現色不相應染者  卽五意中  第三現

識如明鏡中  現諸色像故  色自在地者

是第八地  第五能見心不相應染者  五

中第二轉識  依於動心能見相故  心自

在地  是第九地  六根本業不相應染者

五中第一業識  依無明力不覺念動故

菩薩盡地者  是第十地及無垢地  總爲

一位也  就實論云  八地以上  亦有微

細現相起  但此地中  已得淨土自在

□色永不現起  故說離耳  又九地以上

亦有微細能見  但得心自在  見相轉細

故說離也  所以得知  故下文云  依於

業識  乃至菩薩究竟地所見者  名爲報

身  若離業識  則無見相  知業識未盡

之時  能見之相亦不相離也  次下第二

明相應不相應義  初三染名相應  後三

染及無明  是不相應  如上言心不相應

忽然起念名爲無明故  心念法異者  謂

煩惱數法  其相各異  如分別智相應染

中我見愛我我慢業異也  迦延經中說

云  心及心所念法  當知此中心念法者

是心所念法  皆是心數之別名也  依染

淨差別者  分別染淨諸法  計我我所

差別等也  知相同者  能知相同  緣相

同者  所緣相同  此中依三等  說相應

名  言心念法異者  是體等義  諸煩惱

數  各有一體  皆無第二故  知相同者

是智等義  緣相同者  是緣等義  具此

三義  故名相應  問瑜伽論說  諸心心法

同一所緣  不同一行相一時俱有一一

而轉  而此中說知相亦同  如是相違云

何和會  答二義俱有  故不相違  何者

如我見是見性行  我愛是愛性行  如是

等別  各不同行  而見愛等  皆作我緣

約此義邊  名知相同  故知此二爾不相

妨也  言卽心不覺常無別異者  此明無

體等義  以離心外無別煩惱數法差別

故言卽心不覺常無別異  旣無體等餘

二何寄  由是不有同知同緣  故言不同

知相緣相故  問瑜伽論說  阿賴耶識

五數相應  卽是此中能見心染  何故此

中說不相應  答此論之意  約煩惱數差

別而轉  說名相應  能見心染  無煩惱

數  名不相應  故不相違  雖有微細遍

行五數  心與法通達無相  而取相故

是通法執  而無別討②惠數之見  故無

別相法我執也  所以得知  阿賴耶亦是

法執者  如解深密經說  八地已上  一

切煩惱  皆不現行  唯有所知障  爲依

止故  而此位中  餘七識惑  皆不現行

唯有阿賴耶識現行  故知此識是所知

障  若論有種子者  煩惱障種  亦猶未

盡  故知  彼說正約現行所知障也  又

染心義者已下  第三束作二障  然二障

之義  略有二門  ③二二④棄通障  十使

煩惱  能使流轉  障涅槃果  名煩惱障

菩薩別障法執等惑  迷所知境  障菩提

果  名所知障  此門如餘經論所說  二

一切動念取相等心  違如理智寂靜之

性 名煩惱□ 根本無明  昏迷不覺  違

如量智覺察之用  名爲智□  ⑤念此論

中  約後門義  故說六種染心  名煩惱

□ 無明住地 名爲智□  然以相當  無

明應障理智  染心障於量智  何不爾者

未必爾故  未必之意如論自說  論五

---------------------

①□□離□疑□□集□(編者)②□□惠□疑□□慧□(編者)③□□二□疑

□□一□(編者)④□□棄□疑□□乘□(編者)⑤□□念□疑□□今□(編者)

一 -- 六九三

復次以下  廣上立義分中生滅之相  於

中有二  初明生滅□細之相  此二以下

次明□細滅盡之義  初中亦二  先正明

□細  後對人分別  言生滅相有二種者

此明生滅之法相有□細  非謂生滅刹

那有著有微  一者□與心相應者  六種

染中初三  是心相應  其相□顯  故名相

生滅也  二者細與心不相應者  後之三

染  是不相應  無□心數差別之相  其

體微細  恒流不絶  故名相續生滅也

如十卷經云  識有二種滅  何等爲二

一者相滅  二者相續滅  生住亦如是說

四卷經云  諸識有二種生住滅  所①說

流注生及相生住  滅亦如是說  經中

直出二名  不別顯相  故今論主顯其相

也  對人分別中  □中□者  前三中初

二是也  細中□者  後三中初二是也

□中之細  前中後一  細中之細  後中

後一  以前中初二  俱在意識  行相是

□  凡夫所知  前中後一  是第七識  行

相不□  非凡所了  後中初二  能所差

別  菩薩所知  最後一者  見相未分  唯

佛窮了  此下明滅盡義  將說滅義  先

明智緣

言二種生滅依無明熏習而有者  是總

說也  所謂以下別明因緣  言不覺義者

根本無明也  妄作境者  現識所現境也

通而言之  二種生滅  皆依無明爲因境

界爲緣  別而論之  依無明因故  不相應

心起  依境界緣故  相應心而起  今②明

滅時  且依別義故  言因滅故不相應心

滅  緣③故相應心滅也  具義而說  此二

種各有二  因如四卷經云  大 *惠  不思

議熏及不思議④反  是現識因  取種種

塵  及無始妄想熏  是分別事識因  言不

思議熏者  所謂  無明以能熏眞如不可

量故  不思議 *反者  所謂  眞如愛無明

熏不可  遍而 *反  故此熏及 *反  甚微

且隱  故所起現識行相  微細不是相應

也  言無始妄相者  卽此現識  以從本

來未曾離想故  如上文云  從本已來

未曾離念  故說無始無明  無始妄想義

亦如是  言種種塵者  猶是現識所現諸

境  以此二法熏動梨耶自相  令起七識

波浪  以妄想及境熏而且顯故  所起七

識  成相應心也  今此論中  互擧一邊

故細中唯說無明熏  □中單□境界緣

也  此就從細至□之義  以明因緣差別

相也  又四卷經  大 *惠  若覆彼眞識

種種不實  諸虛妄滅  則一切相識滅

是名相滅  相續滅者  相續所因滅  則

相續滅  所依滅及所緣滅  則相續滅

所以者何  是其因故  依者謂無始妄想

熏  緣者謂自心現等識境妄想  此經就

通相門  故作是說  論約別義故  如前

說也  若汎論生因緣  諸識各有四種因

緣  如十卷經云  有四種因  眼識得生

何等⑤數四  一者不覺自內身取境界故

二者無始世來虛妄分別色境界熏習故

三者識自性體如是故  四者⑥業見種種

色相故  四卷經云  四因緣故  眼識轉

謂自心現攝受不覺無始虛僞  過色習

氣計著  識性自性  欲見種種色相  是

名四種因緣  流處藏識轉識浪生  言自

心現攝受不覺者  是明根本無明因  其

色□相  現識所現  不在識外  自心所

攝故  言自心現攝受  言不覺者  無明

不覺色塵非外故  能生眼識  令取爲外

是爲初因  言無始虛僞乃至計著者  是

---------------------

①□□說□疑□□謂□(編者)②□□明□上疑脫□□無□(編者)③□□故□

上疑脫□□滅□(編者)④□□反□疑□□變□次同(編者)⑤□□數□疑

□□爲□(編者)⑥□□業□疑□□樂□(編者)

一 -- 六九四

顯無始妄想熏習因  謂現識本來取著

色塵  由此習氣  能生眼識  令取色塵

也  言識性者  是顯自類因  由前眼識

自性分別  由此熏習後生眼識  如前自

性也  言欲見種種色相者  是顯名言熏

習因  謂前眼識能見色相  意識緣此能

見眼識  意言分別  取著欲見也  如說

眼識  其餘諸識  准之可知  問曰以下

往復重明滅不滅義  言若心體滅則衆

生斷滅無所依止者  自相梨耶名爲心

體  其餘諸識說名衆生  如十卷經云

若相續識滅者  無始世來  諸識應滅

言唯癡滅故心相隨滅非心智滅者  但

心動相滅  非動相滅  非動相滅  非動

之心神滅  卽是業相滅  自相不滅義也

問此識自相  爲當一向染緣所起  爲當

亦有不從緣義  若是一向爲緣所起  則

染緣盡時  自相亦滅  若便自相義門  不

從染緣而成  則此自相自然而有  或有

說者  心體但是業惑所辨  是異熟法

故或業盡時  本識頓盡  然於佛果  亦

有福 *惠二行  所辨鏡智相應淨識  雖

復業惑  福 *惠所減之義不同  而其心

義  二處無異  由是義說  心至佛果耳

或有說者  自相心體  擧體爲彼無明所

起  而有是動靜令起  非是辨無合有

所以此心之動  因無明動名爲業相  此

動之心  本自爲心  名爲自相  自相義

門  不由無明  然卽此無明  所動之心

亦有自類相生之義  是故雖無自然之

過  而有不滅之理  無明盡時  業相卽

滅  心隨始覺還歸本源  評曰二師所說

皆有道理  皆依聖敎之所說故  何者

若依顯了門如前說者  好是得瑜伽論

等意故  若依隱密門如後說者  好得此

起信論等意故  是不可偏執一隅  又亦

不可如言取義  何以故  若如初說  ①現

而取義者  卽是法我見  若後說而取義

者  卽謂人我執  故彼二義  皆不可說

雖不可說  而亦可說  以雖無所然  而

非不然故  復次有四種熏習以下  廣釋

生滅門  中有二  初正廣釋  意在於前

此下第二因言②熏明  何者  上言此識

有二種義能攝一切法  生一切法  其能

攝義  上已廣說  能生之義  猶未分明

是故此下  廣明此識二義  相熏能生

一切染淨法義  於中有三  初卽總明染

淨熏義  二云何以下  別顯二種熏習之

相  三復次以下  總約二法明盡不盡義

初中言眞如者  是本覺義  無明者是不

覺義  良由一識含此二義  更互相熏遍

生一切  此是正釋經本之中不思議熏

變義也  餘文可解  問攝大乘說  要具

四義  方能受熏  故說常法  不能受熏

何故  此中說以無明熏於眞如  答彼論

且約可思議熏故  說常法不能受熏  此

論就於不思議熏故  說無明熏眞如  眞

如熏無明  如是二種熏義異故  二論不

相違也  第二別明中  先明起染  初略

後廣  言以熏習故卽有妄心者  是業識

也  以此妄心熏於無明  令彼無明不了

無相  故使妄心有能見現諸境相故  言

不覺念起現妄境界  不覺念起是轉相

也  妄境界是現相也  以此境界熏前妄

心  起七識浪  執著前境  故言卽熏妄

心合其念著等  略說竟  此下廣釋  言

增長念者  法執分別也  增長取者  四

取煩惱也  言業識根本熏習者  以此業

識熏習無明  迷於無相故  起能見及境

界相  見相相續生死不絶  此見及相

在梨耶識  彼三乘人雖離分別事識分

---------------------

①□□現□疑剩(編者)②□□熏□疑□□重□(編者)

一 -- 六九五

段繫業□苦  猶受梨耶微細行苦  故言

三乘生滅苦也  言增長分別事識熏習

者  所謂意識見愛煩惱之所增長故  能

受三界繫業之果  故言凡夫業繫苦也

無明熏中  言根本熏習者  謂根本無明

熏習眞如  令其動念  是名業識  故言

成就業識義也  言所起見愛熏習者  根

本無明所起見愛  熏其意識  起□分別

是名分別事識  如上文云  意識現名分

別事識  依見愛煩惱增長義故  言成就

分別事識  起淨法中  亦先略後廣  略

文可知  廣明中言  分別事識熏習者  通

而言之  七種識皆名分別事識  義如前

說  就强而言  但取意識  以分別用强

遍緣諸事故  今此文中  就强而說  此

識不知諸塵是轉識現故  執心外實有

境界  凡夫二乘雖有趣向  而計爲生死

可厭涅槃可欣  不異本執  故名分別事

識熏習  言意熏習者  通而言之  上五

種識  皆爲名意  義如上說  就本而說

但取業識  名之爲意  以此識最細而作

本  故業識義者  雖有動念  見相無別

唯是識量是爲業識  此諸菩薩  智心妄

動  無別境界  餘一切法  唯是識量  皆

前□執  似業識相  故業識熏習  亦

名意熏習  非謂無明所起業識  卽能覺

知  唯識道理也  用熏習中  差別緣者

爲彼凡夫二乘分別事識熏習  而作緣

也  能作緣者  從初發意菩薩  乃至諸

佛  皆得作緣  如文廣說  平等緣者  爲

諸菩薩業識熏習  而作緣也  能緣者

法身菩薩已上  方得作緣  要依同體智

力  故依於三昧乃得  平等見諸佛者

十解已上諸菩薩等  皆業識見佛報身

無量相好  皆無有邊離分齊相  故言平

等見也  若在散□心中  得見如是不思

議相  則無是處  故言依於三昧乃得見

也  未相應中  言意意識熏者  菩薩依

於業識熏習  名之爲意  凡夫二乘分別

事識  名爲意識  此中對彼法身菩薩證

法身時  離能見相故  說地前菩薩名意

熏習  以依業識有能見相故  若依俗智

見報佛義  則金剛已還皆有見相  通名

業識熏習  如下說也  復次染法以下

第二總明淨盡不盡義  文相可解

復次眞如自體以下  顯示正義分內正

釋之中  本有二分  一釋法章門竟在於

前  此下  第二釋義章門  上立二種義

今依復次  先釋大義  於中亦二  先則

總釋體大相大  復次以下  次明用大

言自體相者  總擧二種  本言一切衆生

乃至諸佛無有增減畢竟常住  是釋體

大  上立中云  一者體大謂一切法眞如

平等不增減故  言從本以來性自滿足

一切功德以下  廣釋相大  上云  二者

相大  謂如來藏具足無漏性功德故  復

次眞如用者以下  廣釋用大  上言  用

大能生一切善因果故  言不知轉識  現

故見從外者  如上所說五種識內第二

轉識  所現色相  不離轉識  而意識不

知如是道理  謂自心外實有佛身  來爲

我說法也  言業識者  義如前說  然餘

處說  地前所見  名 *反化身  地上所見

名受用身  爲異已證未證故  今此中

說凡夫二乘所見  名爲應身  十解初心

以下所見  名爲報身  爲明菩薩深信唯

識  順業識義  不計外來  不同凡小故

又復此中  就此三賢菩薩依三昧心所

見妙相故  屬報佛攝  餘經論中  約此

菩薩散心所見□相故  屬化身也  餘文

分明  故則可知  第三廣釋  立義分中

二種乘義  而此二義  是釋用大  文中

一 -- 六九六

已兼顯故  不須別釋  如言諸佛本在因

地發大慈修諸度行  乃至廣說  是初乘

義也  如上立中云  一切諸佛本所乘故

又說菩薩發心已  ①玄見佛差別修證之

相  是後乘義  上云一切菩薩皆乘此法

到佛地故  復次已下  顯示正義中大分

有二  一正顯②亦分所立法義竟在於前

此第二開示從③答八旨云方  文相可解

對治邪執中有二  初別明治諸執  復次

以下  總說究竟離邪執義  此中邪執

是佛法內  學大乘凡夫及二乘人所起

執也  言人法二執者  計有總相宰主之

者  名人我執  計一切法各有體性  名

法我執  此中前五執者  皆依法身如來

藏等總相之主  以起執著故  名人執

後一執者計五陰法各有體性故  名法

執  文相可見  發趣分中  信成就發心

位在十解前在不定聚時  修習信心  逕

一萬劫  信心成就  入正定位  卽是十

解  亦名十住  亦名十信  亦名習種性

如來業經云  是信相善菩薩  於十千劫

行十戒法  當入十信心  入初住位  仁

王經云  習種性有十心  已超二乘一切

善地  此習忍已前  行十善菩薩  有退

有進  猶如輕毛隨風東西  雖以十千劫

行十正道  發菩提心  乃當入習種性彼

經云十千  此論一萬同一數也  言以少

分見法身故  隨其願力能現八相利益

衆生者  如華嚴經歎十住中初發心住

菩薩云  此發心菩薩  得如來一身無量

身  悉於一切世間  示現成佛故  又瑜

伽論云  彼所餘  於無餘依涅槃界中

般涅槃者  於十方界  當知究竟不可思

議  數數現作一切有情諸利益事  是名

最極如來秘密  此秘密勝解行地修行

菩薩  下忍轉時  隨其勝解  差別而轉

從此轉勝  乃至九地  展轉增進  第十

地中  最善淸淨  當知如來如是秘密不

可思議  超過一切度量境界  如是等文

皆十解以上菩薩  能起八相之化物也

言如經中說  或有退墮惡趣者  非其生

實退  ④乃廣說者  如本業經云  七住以

前名爲退分  若不値善知識者  若一劫

乃至十劫  退菩提心  如淨目天子法財

王子舍利弗等  欲入第七住  其中値惡

知識因緣故  退入凡夫  不善惡中  今

釋此意  但是權語  非實退也  言解行

發心  位在十行十□向也  證發心中

言三者業識心微細起滅故者  欲明菩

薩二智起時  非專無累  不同佛地  是

故猶有微細動念  謂根本業  不相應染

恒行不絶  與二智俱故  言發心有三種

相  非謂業識亦爲發心之行德也  以起

滅爲其相故  言於色究竟處示高大身

者  如十卷經偈云  欲界及無色  佛不

彼成佛  色界中上天  離欲成菩提  今

釋此經意云  若論實受用身之義  遍於

法界  無處不在  而言唯在彼天之身而

成佛者  爲菩薩所現色相  化受用身

非實報身  唯在彼天  爲顯此義  故言

界也  此後二分者  但可依文  深起信

心  懃息妄想  不可報言  分別是非  以

諍論故  今釋煩不更消息也

大乘起信論別記末終

萬治二歲九月吉日    塞部撰

---------------------

①□□玄□疑□□來□(編者)②□□亦□疑□□示□(編者)③□□答八旨

云方□疑□□筌入旨門□(編者)④□□乃□下疑脫□□至□(編者)

一 -- 六九七